Folketing
2014-10-01

Jeg ville sådan set derhen, hvor jeg prøvede at stille det samme spørgsmål, som jeg gjorde i første omgang til udenrigsministeren, om, at når udenrigsministeren taler om, at det er terroraktivitet, er det sådan set slet ikke det, som nogle af de spørgsmål, vi har diskuteret her i salen, går på. En ting er, at ISIL er en terrororganisation, men nu vil vi gerne vide konsekvensen af det svar, der er givet på spørgsmål 17 i forhold til danske statsborgere, der tager til Syrien eller den nordlige del af Irak. Hvilke regelsæt er der, der rammer dem, hvis de udøver aktivitet mod koalitionens styrker? Det er relativt banalt. Vi har stillet det rigtig mange gange, og vi har sådan set også efterlyst et juridisk notat på det. Vi må bare konstatere, at alt det, som regeringen har givet udtryk for at man ville komme os i møde med, ikke er sket, og derfor må vi jo så stille spørgsmålet i Folketingssalen her til aften.